 Ezra 1  Nafọ mbụ nke ọchịchị Saịrọs eze Peshia, ka ihe Jehova kwuru site nọnụ Jeremaya wee mezuo, Jehova kpaliri mmụọ Saịrọs eze Peshia, o wee mee ka a kpọsaa nebe dum ọ na-achị, deekwa ya nakwụkwọ, sị:Nke a bụ ihe Saịrọs eze Peshia kwuru, Jehova bụ Chineke nke eluigwe enyewo m alaeze niile nke ụwa, ya onwe ya enyewokwa m ọrụ iwuru ya ụlọ na Jeruselem, nke dị na Juda.Onye ọ bụla nime unu, netiti ndị ya niile, ka Chineke ya nọnyere ya. Ya lawa Jeruselem, nke dị na Juda, ma wughachi ụlọ Jehova bụ Chineke Izrelọ bụ ya bụ ezi Chinekebụ ụlọ dị na Jeruselem.Ma onye ọ bụla nke fọdụrụ nebe ọ bụla o bi dị ka ọbịa, ka ndị obodo ya nye ya ọlaọcha na ọlaedo na ngwongwo ndị ọzọ na anụ ụlọ, tinyere onyinye afọ ofufo maka ụlọ ezi Chineke, nke dị na Jeruselem.Ndị isi nke ndị bụ nna ndị Juda na nke ndị Benjamin, tinyere ndị nchụàjà na ndị Livaị, wee bilie, ya bụ, ndị niile mmụọ nke ezi Chineke kpaliri, ka ha lawa gaa wughachi ụlọ Jehova, nke dị na Jeruselem.Ma ndị niile gbara ha gburugburu ji arịa ọlaọcha, tinyere ọlaedo, na ngwongwo ndị ọzọ, na anụ ụlọ na ihe ndị dị oké ọnụ ahịa kwado ha, ma e wezụga ihe niile e nyere nafọ ofufo.Eze Saịrọs jikwa aka ya chịta arịa ụlọ Jehova, bụ ndị Nebukadneza chịpụtara na Jeruselem wee debe ha nụlọ chi ya.Saịrọs eze Peshia wee mee ka Mitridat onye na-echekwa akụ na-elekọta ha, o wee gụọ ha ọnụ ma nyefee ha Sheshbaza onyeisi Juda.Ha dị: arịa ọlaedo iri atọ ndị yiri nkata, otu puku arịa ọlaọcha ndị yiri nkata, arịa iri abụọ na itoolu e ji edochi arịa ndị ọzọ,obere ọkwá ọlaedo iri atọ, narị obere ọkwá ọlaọcha anọ na iri, na otu puku arịa ndị ọzọ.Arịa ọlaedo na arịa ọlaọcha niile dị puku ise na narị anọ. Sheshbaza bugotere ihe niile, o sikwa Babịlọn kpọpụta ndị a dọọrọ nagha kpọta ha Jeruselem. 